《次韵和正仲种菜种麦二首 其二》
宋代·舒岳祥

稻畦已改翻泥细，麦陇初分趁势斜。觳觫倦耕眠树下，毕逋得食下天涯。

嫩晴微雨调时序，腊雪春风润土砂。避地山村成保社，倚需汤饼及邻家。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。